Euphorion (revuo)

Euphorion estas faka revuo pri germana literaturhistorio kaj filologio. Ĝi eldoniĝadas de Universitätsverlag Winter kaj redaktiĝas de Jan Standke kaj Dirk Werle. La titolo aludas al Eŭforiono, filo de Heleno kaj Faŭsto en , simbolante kuniĝon de la antikva kaj germana tradicioj. La plena titolo estas Euphorion. Zeitschrift für Literaturgeschichte ("Eŭforiono. Revuo pri Literaturhistorio").

 Historio 
La eldonado de Euphorion havis varieman historion. Ĝi fondiĝis en 1894 fare de la aŭstra literaturhistoriisto . La enkonduko de la unua numero prezentis ĝin kiel anstataŭaĵon de la mallonge daŭrintaj Vierteljahrschrift für Literaturgeschichte kaj Archiv für Literaturgeschichte, difinis ĝian fakon kiel modernan germanan literaturon ekde la fino de la Mezepoko, kaj deklaris celon "trakti literaturon en rilato kun la tuta nacia evoluado" kultura kaj politika.Sauer, August. 1894. "Vorwort". Euphorion 1: iii-vi. En ĝiaj unuaj jaroj ĝi konsekvence sekvis tiun programon, kvankam kun pli da atento al lastatempa literaturo kaj malpli al klasikaĵoj ol la prezento atendigis.Schmidt, Lydia M. 1905. "Euphorion, Zeitschrift fur Literaturgeschichte". The School Review 13(1): 55-57. Ĝi ne interesiĝis pri literatura teorio.Dainat, Holger. 2023. "Der dritte Mann: Der Verleger Hermann Niemeyer und die ökonomische Basis der DVjs". Deutsche Vierteljahrsschrift für Literaturwissenschaft und Geistesgeschichte 97.  Ekde 1914 Sauer kunhavis la redaktadon kun Josef Nadler. Mallonge antaŭ la morto de Sauer en 1926 lin anstataŭis George Stefansky, kiu transprenis la revuon kiel sola redaktanto en 1928.

En 1933 la ĵus instalita nazia registaro devigis Stefansky forlasi la redaktadon tial, ke li estis judo.Reiss, Hans. 2003. "Geisteswissenschaften in the Third Reich: Some Reflections." German History 21(1): 91. De 1934 ĝis 1944 la revuo alititoliĝis al Dichtung und Volkstum ("Poezio kaj Popoleco") kaj redaktiĝis de Hermann Pongs (1936-1939 kunlabore kun Julius Petersen kaj 1941-1944 kun Hans Naumann) kun ekstreme naciisma enhavo."Hermann Pongs." Deutsche Biographische Enzyklopädie Online.  

En 1950 la revuo rehavis sian malnovan titolon sub redaktado de Hans Pyritz kaj Hans Neumann. Tiuj deklaris intencon restarigi ĝin ene de objektiva, tolerema literaturscienco.Kaiser, Gerhard. 2008. Grenzverwirrungen - Literaturwissenschaft im Nationalsozialismus. Berlin: de Gruyter. 708-709.  Dum la sekvaj jaroj ĝin transprenis diversaj redaktantoj. Ĝi servis interalie kiel forumo por debato, ĉu oni interpretu literaturaĵojn sendepende de ilia biografia kaj historia kunteksto aŭ nur kadre de ĝi, kiu daŭris ĝis la mezo de la jardeko de 1960. Ekde proksimume 1966 la kultura krizo de tiu jardeko provokis repensajn traktadojn de la fundamentoj kaj historio de la fako, inklude ĝian kunkulpon en la subtenado de la nazia reĝimo. Ankaŭ kreskis la intereso en kompara literaturscienco kaj dialogo kun fakoj pri pli fruaj kaj negermanaj literaturoj. Aparta atento doniĝis al germana literaturo de ĉirkaŭ 1900. Aliflanke, esploroj farataj samtempe en Orienta Germanujo estis preskaŭ tute malatentataj.Adam, Wolfgang. 1997. "Die Zeitschrift »Euphorion« in den Jahren 1950-1970." En Boden, Petra, kaj Rosenberg, Rainer (red.), Deutsche Literaturwissenschaft 1945–1965: Fallstudien zu Institutionen, Diskursen, Personen. Berlin: de Gruyter. 241-260.

La redaktanto de 1993 ĝis 2021 estis Wolfgang Adam."LBZ erhält bedeutende Quellen zur deutschen Literaturgeschichte: Euphorion-Briefwechsel seit der Nachkriegszeit erhalten"

Referencoj


 Literaturo 


 Holger Dainat: „Immer weiter muß ich schaun“. Der ‚Euphorion‘ im Kontext literaturwissenschaftlicher Periodika. In: Euphorion: Zeitschrift für Literaturgeschichte 116,4 (2022), S. 471–484.

Kategorio:Sciencaj gazetoj
Kategorio:Literaturscienco
Kategorio:Scienco kaj teknologio en Germanio
Kategorio:1894